
Poduzetnici početnici javite se !
Ovo je prilika da vam uspješni poslovni ljudi tzv. poslovni anđeli kroz mentorstvo prenesu svoja teorijska i praktična znanja, a ponajviše svoje iskustvo kako uspješno započeti i razvijati  svoj biznis 

[bookmark: _GoBack]JAVNI POZIV ZA DOSTAVU PONUDA ZA SUDJELOVANJE U PROGRAMU MENTORSTVA ZA PODUZETNIKE POČETNIKE  - PRODUŽENJE ROKA ZA DOSTAVU PONUDA  DO 15. LISTOPADA 2018. 

Poslovna zona Ivanec d.o.o. u sklopu projekta Pružanje visokokvalitetnih usluga za MSP putem poduzetničkog centra Poslovne zone Ivanec , oznake K.K. 03.1.2.05.0023, za poduzetnike početnike je pripremila uslugu POSLOVNOG MENTORSTVA, kojoj je  cilj da novoosnovanim MSP-ovima ( tvrtkama i obrtnicima )omogući individualno savjetovanje i mentorstvo renomiranih stručnjaka, s bogatim iskustvom u prenošenju znanja te radom s poduzetnicima početnicima i start -up tvrtkama. 
Individualan rad i pristup osigurat će da pružena usluga u potpunosti bude prilagođena poduzetniku, da on kao  korisnik usluge  ima priliku u direktnom razgovoru dobiti  konkretne odgovore i savjete  na svoja pitanja te na taj način ostvariti i networking (mrežu kontakata) i marketing  za svoje daljnje poslovanje. 
Cilj usluge je  također da korisnicima omogući daljnji razvoj upravo kroz ovakvu vrstu nematerijalnog ulaganja te da direktno utječe na sam razvoj i stvaranje nove dodane vrijednosti u poslovanju, kao i  na samog poduzetnika u smislu poboljšanja njegovih  poslovnih vještina i znanja. 
Mentorstvo će se sastojati od analize postojeće tvrtke i  ocjene poduzetničke ideje, tržišnog pozicioniranja, marketinga i prepoznatljivosti tvrtke i proizvoda, informiranja i savjetovanja kod financiranja i ulaganja u razvoj tvrtke, mogućnosti financijskih potpora, determiniranja dugoročnih ciljeva (povećanje tržišta, nova tržišta, širenje tvrtke, ulaganje u proizvodnju ili razvoj novih usluga, novi trendovi u konkretnom sektoru) i ostalog , sukladno potrebama korisnika. 
Poslovni anđeli , kao mentori, svoj rad temelje na svom vlastitom poduzetničkom iskustvu, te su kroz svoje vlastite biznise iskusili sve izazove pokretanja  i „uhodavanja“ novog posla. Kroz ovakve vrste rada s novim poduzetnicima najperspektivnije mlade tvrtke često vide i mogućnost ulaganja ili partnerstva.
Usluga je financirana EU sredstvima i  za korisnike poduzetnike je u cijelosti besplatna. Da bi što većem broju potencijalnih korisnika omogućili da se prijave, poziv  i odabir ćemo provesti  kao javni,  prema uvjetima u prilogu.



Uvjeti  i kriteriji prijave :
1. Prijaviti se mogu tvrtke ili obrti koji su osnovani 2016., 2017. i 2018. godine, bez obzira na mjesto osnivanja 
2. Prihvatljive su sve vrste djelatnosti 
3. Broj korisnika usluge: 10 korisnika
4. Kriterij odabira: poslovni plan-najboljih 10 poslovnih planova 
5. Stručno povjerenstvo za odabir – 3 člana , predstavnik Poslovne zone Ivanec d.o.o., mentor iz  odabrane tvrtke koja će provoditi mentorstvo, predstavnik Grada Ivanca
6. Poziv je otvoren od 16. kolovoza do 15. rujna 2018. godine 
7. Mjesto provođenja usluge: Ivanec, sala za sastanke gradske vijećnice Grada Ivanca, prema rasporedu koji će se naknadno formirati 
8. Opis usluge: individualno savjetovanje u trajanju od 5 sati (jedan dan) po tematskim cjelinama za svakog korisnika, sredstva za rad i mjesto održavanja sastanka osigurani 
9. Obavezna dokumentacija: 1.popunjen ponudbeni list , 
                                                 2. popunjeni poslovni plan i 
                                                      3. dokaz o osnivanju tvrtke ili obrta (izvod iz sudskog registra ili upisa u obrtnički registar  ili neki istovjetan dokaz) 
10. Odabrani poduzetnici biti će pismeno obavješteni mailom, a popis odabranih poduzetnika početnika će biti javno dostupan na www.poslovna-zona-ivanec.hr 
11. Dokumentacija iz točke 9. se šalje na adresu: POSLOVNA ZONA IVANEC D.O.O., TRG HRVATSKIH IVANOVACA 9B, 42240 IVANEC, u kuverti, uz naznaku: za program mentorstva ili na mail u scan formi  na lana.labas@ivanec.hr s nazivom u predmetu: Ponuda za program mentorstva, najkasnije do listopada  2018. godine, do kraja dana 

Nepotpune ili nepravovremene ponude se neće razmatrati.
S obzirom na to da projekt provodi i odabir vrši Poslovna zona Ivanec d.o.o., zaposlenici  neće biti u mogućnosti u sklopu svojih savjetodavnih usluga pripremati ili pomagati kod pripreme dokumentacije za zainteresirane poduzetnike, iz razloga izbjegavanja bilo kog oblika diskriminatornih postupaka.
Dokumentaciju za prijavu možete preuzeti u prilogu. 
Uz dokumentaciju je i brošura koja Vam može poslužiti kao izvor informacija kod pisanja poslovnog plana.
Za sve informacije stojimo na raspolaganju na broj telefona 042 492 870 ili na mail: lana.labas@ivanec.hr

